cyanic-selkie/wikianc huggingface dataset:
সুরাবায়ার পরিবহন ব্যবস্থা
রেলপথ
শহরে বেশ কয়েকটি রেল স্টেশান আছে। তারা হল সুরাবায়া কোটা(সেমুত্‌ নামে বেশি পরিচিত), পাসার তুরি, এবং গুবেং। সুরাবায়ার প্রধান রেল স্টেশান হল পাসার তুরি স্টেশান। (ইন্দোনেশিয়ার প্রধান রেল অপারেটর), পি টি কেরেতা আপি দ্বারা চালিত আর্গো ব্রোমো আংগ্রেক্‌ সুরাবায়ার এই স্টেশান থেকে জাকার্তার গাম্বির স্টেশানকে সংযোজিত করে।
উচ্চগতির রেল
ইন্দোনেশিয়ার উচ্চগতির রেল বা ইন্দোনেশিয়ার হাইস্পিড রেলপথ হল ইন্দোনেশিয়া এর জাভা দ্বীপ এর পশ্চিম থেকে পূর্ব দিকে সুরাবায়া শহর পর্যন্ত পরিকল্পনাধিন একটি উচ্চ গতির রেলপথ।এটি ইন্দোনেশিয়ার রেল পরিবহন এর সবচেয়ে বড় প্রকল্প।এই রেলপথটি জাভা দ্বীপ এর পশ্চিমে অবস্থিত দেশের রাজধানী জাকার্তা থেকে জাভা দ্বীপের পূর্বের শহর বানদুং পর্যন্ত নির্মাণ করা হবে।ইন্দোনেশিয়া সরকার ২০১০ সালে প্রথম এই প্রকল্পের কথা ঘোষণা করে।কিন্তু পরিকল্পনাটি সফল হয়নি।এর পর ২০১৫ সালে এই প্রকল্প নতুন ভাবে শুরু হয়।এই রেলপথ নির্মাণ প্রকল্পে চিন ও জাপান উভয় দেশই আগ্রহ দেখিয়েছে।দেশ দুটি জাকার্তা থেকে বানদুং পর্যন্ত ১৫০ কিলোমিটার পথে পর্যবেক্ষণ করেছে।এর পর জাপান বানদুং থেকে জাভা দ্বীপের পূর্ব অংশের শহর সুরাবায়া পর্যন্ত ৭৩০ কিলোমিটার পথ পর্যবেক্ষণ করেছে।কিন্তু এই রেলপথ নির্মাণের দায়ীত্ব পায় চিন এর চীনা রেলওয়ে ইন্টারন্যাশনাল।২০১৬ সালে এই ঘোষণা করে ইন্দোনেশিয়া সরকার।
বাস
অন্তশহর যাতায়াতের জন্য কিছু অন্য পরিবহন ব্যবস্থা ব্যবহার করা যেতে পারে। প্রধান বাস টার্মিনাল হল পুরাবায়া (বুঙুরাসিহ নামেও পরিচিত, যে অঞ্চলে এটা অবস্থিত)।
অন্যান্য
তাছাড়া শহরের মধ্যে বিভিন্ন রুটে রয়েছে শাটেল ভ্যান বা, মিক্রলেত, সিটি বাস, রিকশা বা, বেচাক্‌, এবংকমুটার ট্রেন। সম্প্রতি সরকার আরো দুটি পরিবহন ব্যবস্থার পরিলল্পনা করেছেঃ ট্রাম এবং মোনোরেল যেগুলির সম্ভাব্যতার পরীক্ষা এখন চলছে।
সুরামাডু ব্রিজ
সুরামাডু ব্রিজ টোল রাস্তা সুরাবায়া এবং মাডুরা প্রণালীর মাডুরা দ্বিপকে সংযোজিত করে। সুরামাডু সুরাবায়া-মাডুরা এর সংক্ষিপ্ত রূপ। সুরামাডু ব্রিজ থেকে পেরমাজু গ্রাম, কচাহ্‌ জেলা, বাংকালান, মাডুরা-এর মাডুরা আন্তর্জাতিক সমুদ্রবন্দর শহর পর্যন্ত ১৬ কিলোমিটার জাতীয় সড়ক নির্মিত হবে যাতে খরচ পড়বে আনুমানিক ৬০০ কোটি Rp (৭০ কোটি মার্কিন $)। এই ধারক বন্দরটি সুরাবায়ার মাত্রাতিরিক্ত বোঝাই তান্‌জুং পেরাক বন্দর কে কিছুটা স্বাচ্ছন্দ্য করার জন্য তৈরি করা হয়েছে।
দেবেন্দ্রনাথ সেন
দেবেন্দ্রনাথ সেন (জন্ম: ১৮৫৫ - মৃত্যু: ১৯২০) একজন বাঙালি কবি । তিনি ভারতের উত্তর প্রদেশ রাজ্যের গাজীপুরে জন্মগ্রহণ করেন৷ তাঁদের আদি নিবাস অধুনা পশ্চিমবঙ্গের হুগলী জেলার বলাগড় গ্রাম৷ রবীন্দ্রনাথের সমসাময়িক কবিদের মধ্যে ইনি অগ্রগণ্য । দেবেন্দ্রনাথ রবীন্দ্রনাথের কবিতার ভক্ত ছিলেন । এর কবিতায় ঘরোয়া ভাব এবং স্নেহ, প্রেম এবং ভক্তির সরল প্রকাশ লক্ষ্য করা যায় ।
জন্ম ও শিক্ষাজীবন
ভারতী পত্রিকার প্রথম যুগে দেবেন্দ্রনাথের কবিতা নিয়মিত ভাবে বের হত । ১২২৭ বঙ্গাব্দে এঁর ঊর্মিলা কাব্য, ফুলবালা এবং নির্ঝরিণী প্রকাশিত হয় ।
সাহিত্যকর্ম
দেবেন্দ্রনাথের কাব্য গ্রন্থের মধ্যে সবচেয়ে উল্লেখযোগ্য অশোকগুচ্ছ (১৯০০), গোলাপগুচ্ছ (১৯১২), শেফালিগুচ্ছ (১৯১২) এবং পারিজাতগুচ্ছ (১৯১২) ।
তড়িৎচৌম্বক বর্ণালী
সমস্ত ধরনের জ্ঞাত তড়িৎচৌম্বক বিকিরণের কম্পাঙ্ক এবং তাদের তরঙ্গদৈর্ঘ্যের ( বা স্ংশ্লিষ্ট ফোটনের ) সমষ্টিকে এক কথায় তড়িৎচৌম্বক বর্ণালী বলা হয় । কিন্তু কোনো বস্তুর ক্ষেত্রে " তড়িৎচৌম্বক বর্ণালী " ভিন্ন অর্থ বহন করে । আসলে কোনো বস্তুর ক্ষেত্রে " তড়িৎচৌম্বক বর্ণালী " হল ঐ  বস্তু থেকে নির্গত বা বস্তু কর্তৃক বিশোষিত তার বৈশিষ্ট্যপূর্ণ তড়িৎচৌম্বক বিকিরণ । কোনো পদার্থ থেকে তড়িৎচৌম্বক বিকিরণের ফলে বিভিন্ন কম্পাঙ্কের তড়িৎচৌম্বক তরঙ্গ সৃষ্টি হয়। উৎসের শক্তির উপর নির্ভর করে সাধারণত একটি নির্দিষ্ট ব্যপ্তির অবিচ্ছিন্ন কম্পাঙ্কের তরঙ্গগুচ্ছ তৈরী হয়। এই সমগ্র তরঙ্গগুচ্ছকে এককথায় বলা হয় তড়িৎচৌম্বক বর্ণালী।  সবচেয়ে কম কম্পাঙ্কের তরঙ্গ হল বেতার তরঙ্গ, অন্যদিকে গামা তরঙ্গ হল সবচেয়ে বেশি কম্পাঙ্কের তরঙ্গ। বর্ণালীর তরঙ্গদৈর্ঘ্য কয়েক হাজার কিলোমিটার থেকে পরমাণুর আকারের মতো ক্ষুদ্র দৈর্ঘ্যের হতে পারে। দৃশ্যমান আলো বর্ণালীর তরঙ্গদৈর্ঘ্য হল ৪০০ থেকে ৭০০ ন্যানোমিটার। সবচেয়ে বড় তরঙ্গদৈর্ঘ্য মহাজাগতিক আকারের সমতুল, আবার সবচেয়ে ছোটো তরঙ্গদৈর্ঘ্য হল প্ল্যাংকের দৈর্ঘ্যের কাছাকাছি । বিংশ শতাব্দীর মধ্যভাগ পর্যন্ত অনেক পদার্থবিদ মনে করতেন তড়িৎচৌম্বক বিকিরণ নিরবচ্ছিন্ন এবং অসীম ।
পদার্থের বিভিন্ন ধরনের বৈশিষ্ট্য পর্যবেক্ষ্ণ করার জন্য বর্ণালীবীক্ষণে প্রায় সব ধরনের তড়িৎচৌম্বক বিকিরণ ব্যবহৃত হয়ে থাকে ।
তড়িৎচৌম্বক বর্ণালী আবিষ্কারের ইতিহাস
প্রাচীনকাল থেকেই তড়িৎচৌম্বক বর্ণালীর শুধুমাত্র দৃশ্যমান আলো ক অংশ (আলো) সম্পর্কে মানুষের ধারণা ছিল। প্রাচীন গ্রীকরা জানত আলো সরলরেখায় গমন করে, এছাড়াও তারা আলোর প্রতিফলন, প্রতিসরন সহ বেশ কিছু ধর্ম পর্যবেক্ষণ করেছিল। আলো সম্পর্কে অনুসন্ধান চলতে থাকে এবং ষোড়শ-সপ্তদশ শতকে আলোর তরঙ্গ-কণা দ্বৈততা - এই জাতীয় পরস্পরবিরোধী তত্ত্ব তৈরী হয় ।
দৃশ্যমান আলো বর্ণালী বাদ দিলে তড়িৎচৌম্বক বর্ণালী প্রথম আবিষ্কার করেন উইলিয়াম হার্শেল। তিনি ১৮০০ সালে অবলোহিত বিকিরণ (ইনফ্রারেড) আবিষ্কার করেন । প্রিজম দ্বারা বিচ্ছুরিত আলোক বর্ণালীর বিভিন্ন বর্ণের তাপমাত্রা তিনি থার্মোমিটার দিয়ে পর্যবেক্ষ্ণ করছিলেন। সেই সময় তিনি লক্ষ করেন, বর্ণালীতে তাপমাত্রা সর্বাধিক হয় দৃশ্যমান লাল বর্ণ অতিক্রম করে। তিনি এই সিদ্ধান্তে উপনীত হন যে, তাপমাত্রা পরিবর্তনের কারণ হল "ক্যালোরিফিক রে" বা "তাপ উৎপাদনকারী তরঙ্গ" - যা আলোর ন্যায় একপ্রকার তরঙ্গ, কিন্তু দেখা যায় না।
পরের বছর ইয়োহান রিটার বর্ণালীর অপর প্রান্তে কাজ করার সময় লক্ষ করেন অদৃশ্য আলোক বর্ণালী, যা কিছু নির্দিষ্ট রাসায়নিক বিক্রিয়া হতে সাহায্য করে। তিনি ঐ তরঙ্গের নাম দেন "কেমিক্যাল রে" বা "রাসায়নিক তরঙ্গ " । এই তরঙ্গের ধর্ম বেগুনি বর্ণের দৃশ্যমান আলো র মতো হলেও বর্ণালীতে তার অবস্থান বেগুনি বর্ণের অনেক পরে। পরে এই তরঙ্গের নাম দেওয়া হয় "অতিবেগুনী রশ্মি (আল্ট্রাভায়োলেট)।
১৮৪৫ সালে মাইকেল ফ্যারাডে প্রথম পর্যবেক্ষ্ণ করেন তড়িৎচৌম্বক বিকিরণের সঙ্গে তড়িৎচৌম্বকত্বের সম্পর্ক আছে। চৌম্বকক্ষেত্রের উপস্থিতিতে আলোর মেরুকরন (পোলারাইজেশন) তলের আবর্তন ঘটে। এরপর ১৮৬০ এর দশকে জেমস ক্লার্ক ম্যাক্সওয়েল তড়িৎচৌম্বকক্ষেত্রের জন্য চারটি আংশিক অবকল সমীকরণ ( ম্যাক্সওয়েলের সমীকরণসমূহ ) তৈরী করেন। এর মধ্যে দুটি সমীকরণ নির্দেশ করে তড়িৎচৌম্বকক্ষেত্রের মধ্যে তরঙ্গের সম্ভাব্য আচরণ কেমন হবে। তত্ত্বমূলকভাবে ম্যাক্সওয়েল তরঙ্গের গতিবেগ নির্ণয় করেন এবং দেখেন যে, তরঙ্গের গতিবেগ আলোর গতিবেগের (ঐ সময় তা নির্ভুল ভাবে জানা ছিল ) সমান। তরঙ্গ এবং আলোর গতিবেগের চমকপ্রদভাবে মিলে যাওয়ায় ম্যাক্সওয়েল এই সিদ্ধান্তে উপনীত হন যে, আলো একপ্রকার তড়িৎচৌম্বক তরঙ্গ।
ম্যাক্সওয়েলের সমীকরণসমূহ নির্দেশ করে তড়িৎচৌম্বক তরঙ্গের কম্পাঙ্ক অসীম হতে পারে এবং তারা প্রত্যেকেই আলোর গতিবেগে গমন করে। এটিই সর্বপ্রথম সমগ্র তড়িৎচৌম্বক বর্ণালীর অস্তিস্ত্ব সম্পর্কে ধারণা দেয়।  ম্যাক্সওয়েল অবলোহিত বিকিরণের মতো কম কম্পাঙ্কের তরঙ্গ সহ সমগ্র তড়িৎচৌম্বক বর্ণালীর উৎপত্তি তত্ত্বগত ভাবে ব্যাখ্যা করেন । এক নির্দিষ্ট প্রকার তড়িৎ বর্তনীর মধ্যে দ্যোদুল্যমান ( oscillating ) তড়িতাধান তড়িৎচৌম্বক তরঙ্গ সৃষ্টি করতে সক্ষম। ম্যাক্সওয়েলের সমীকরণগুলি প্রমাণ করার এবং ঐরূপ কম কম্পাঙ্কের তরঙ্গ শনাক্ত করার চেষ্টা করেন পদার্থবিজ্ঞানী হেনরিখ হার্টজ। তিনি ১৮৮৬ খ্রীষ্টাব্দে ঐরূপ তরঙ্গ সৃষ্টি এবং শনাক্তকরণে সক্ষম একটি যন্ত্র তৈরী করেন। ঐ তরঙ্গ আজ বেতার তরঙ্গ নামে পরিচিত।  হেনরিখ হার্টজ বেতার তরঙ্গের তরঙ্গদৈর্ঘ্য এবং কম্পাঙ্ক পরিমাপ করেন এবং দেখেন এই তরঙ্গও আলোর গতিবেগে গমন করে। এছাড়াও তিনি পর্যবেক্ষ্ণ করেন যে, আলোর মতো এই নতুন বিকিরণও বিভিন্ন অস্তরক তল (Dielectric Medium) দ্বারা প্রতিফলিত বা প্রতিসৃত হয়। তিনি গাছের রজন নির্মিত লেন্স ( lens ) দ্বারা এই তরঙ্গকে কেন্দ্রীভূত করতে সক্ষম হন। পরে গবেষণা করে তিনি মাইক্রোওয়েভ সৃষ্টি করেন ও তার বিভিন্ন ধর্ম পর্যবেক্ষ্ণ করেন। এই নতুন ধরনের তরঙ্গ বিভিন্ন আবিষ্কারের (যথা : বেতার,ওয়্যারলেস্ টেলীগ্রাফ (wireless telegraph) ইত্যাদি )পথ উন্মোচিত করে।
১৮৯৫ খ্রীষ্টাব্দে ভিলহেল্ম কনরাড র‌ন্টগেন উচ্চবিভব প্রভেদের মধ্যে একটি ফাঁকা নল (vaccum tube) নিয়ে গবেষণা করাকালীন এক নতুন ধরনের তরঙ্গ লক্ষ করেন। তিনি এই বিকিরণের নাম দেন রঞ্জন রশ্মি (এক্স- রে)। তিনি দেখেন এই তরঙ্গ মানব শরীরের মধ্য দিয়ে যেতে পারে, কিন্তূ অধিক ঘনত্ব যুক্ত অংশ যেমন - শরীরের হাড় দ্বারা প্রতিফলিত বা বাধাপ্রাপ্ত হয়। পরবর্তী কালে চিকিৎসা বিজ্ঞানে এই তরঙ্গের বহুল ব্যবহার লক্ষ করা যায়।
তড়িৎচৌম্বক বর্ণালীর শেষ অংশ পূরণ হয় গামা- রশ্মি আবিষ্কারের মাধ্যমে। ১৯০০ সালে পল্ ভিলার্ড তেজস্ক্রিয় রেডিয়ামের বিকিরণ পর্যবেক্ষ্ণ করার সময় নতুন এক ধরনের বিকিরণ লক্ষ করেন। প্রথমে তিনি মনে করেছিলেন এই বিকিরণ আলফা, বিটা কণা সদৃশ অন্য কোনো কণা সমন্বিত বিকিরণ, কিন্তু তার ভেদন ক্ষমতা আলফা বা বিটা কণা অপেক্ষা অনেক বেশি। পরে ১৯১০ সালে ব্রিটিশ পদার্থবিজ্ঞানী উইলিয়াম হেনরি ব্র্যাগ প্রমাণ করেন গামা-রশ্মি প্রকৃতপক্ষে তড়িৎচৌম্বক বিকিরণ, কোনো কণা সমন্বিত বিকিরণ নয় । ১৯১৪ সালে আর্নেস্ট রাদারফোর্ড (১৯০৩ সালে উপলদ্ধি করেছিলেন এই রশ্মি মূলগতভাবে আলফা বা বিটা  থেকে পৃথক, তখন তিনি এই রশ্মির নামকরণ করেন গামা-রশ্মি।) এবং এডওয়ার্ড আন্দ্রে গামা- রশ্মির তরঙ্গদৈর্ঘ্য পরিমাপ করে দেখেন তার ধর্ম এক্স-রশ্মির মতোই, কিন্তু  রঞ্জন রশ্মি অপেক্ষা তরঙ্গদৈর্ঘ্য কম ও কম্পাঙ্ক বেশি।
তড়িৎচৌম্বক বর্ণালীর বিস্তার
তড়িৎচৌম্বক তরঙ্গকে সাধারণত নিন্মোক্ত তিনটি ভৌতরাশির যে কোনোটির দ্বারা বর্ণনা করা যেতে পারেঃ
পর্যবেক্ষ্ণ করে দেখা গেছে, কম্পাঙ্কের বিস্তার জ্যোতির্বিদ্যা পরিসর যথা- ২.৪ × ১০ ২৩ হার্জ ( ১ গিগা-ইলেক্ট্রন-ভোল্ট শক্তি সম্পন্ন গামা- রশ্মি) থেকে মহাকাশ জগতের আয়নিত মাধ্যমে প্লাজমা কম্পাঙ্ক ( ১ কিলোহার্জ ) পর্যন্ত হতে পারে । তরঙ্গের কম্পাঙ্ক তরঙ্গদৈর্ঘ্যে র সঙ্গে ব্যাস্তানুপাতিক । গামা- রশ্মির তরঙ্গদৈর্ঘ্য খুবই কম, যা একটি পরমাণুর আকারের কিছু ভগ্নাংশের সঙ্গে তুলনীয় । অন্যদিকে বর্ণালীর অপর প্রান্তের তরঙ্গদৈর্ঘ্য এই মহাবিশ্বের আয়তনের মতোই বড় । ফোটনে র শক্তি তরঙ্গের কম্পাঙ্কের সঙ্গে সমানুপাতিক, সুতরাং গামা- রশ্মির ফোটনে র শক্তি সবচেয়ে বেশি (কয়েক লক্ষ কোটি ইলেক্ট্রন-ভোল্ট),অন্যদিকে বেতার তরঙ্গের ফোটনে র শক্তি খুবই কম (ফেমটো । এই সম্পর্কগুলি নিচে সমীকরণ দ্বারা ব্যাখ্যা করা হয়াছে :
যেখানে : যখন তড়িৎচৌম্বক তরঙ্গ জড় মাধ্যমে প্রবেশ করে, তার তরঙ্গদৈর্ঘ্য হ্রাস পায় । মাধ্যম যাই হোক না কেন, তড়িৎচৌম্বক তরঙ্গের তরঙ্গদৈর্ঘ্য বলতে শূণ্যমাধ্যমে তার তরঙ্গদৈর্ঘ্য বোঝানো হয় ; যদিও অনেক ক্ষেত্রেই তা আলাদা করে উল্লেখ করা হয় না ।
সাধারণত তড়িৎচৌম্বক তরঙ্গকে তরঙ্গদৈর্ঘ্য অনুসারে বিভিন্ন ভাগে ভাগ করা যায়, যথা : বেতার তরঙ্গ , অণুতরঙ্গ , টেরাহার্জ  বিকিরণ , অবলোহিত তরঙ্গ , দৃশ্যমান আলো তরঙ্গ যা আমরা দেখতে পাই , অতিবেগুনী রশ্মি , রঞ্জন রশ্মি, গামা রশ্মি । তড়িৎচৌম্বক তরঙ্গের ধর্ম  তার তরঙ্গদৈর্ঘ্যে র উপর নির্ভর করে । যখন  তড়িৎচৌম্বক তরঙ্গ একটি অণু বা পরমাণুর  সঙ্গে বিক্রিয়া করে, তখন তার  ধর্ম   নির্ভর করে তরঙ্গে উপস্থিত ফোটনে র শক্তির উপর ।
বর্ণালিবীক্ষণ যন্ত্রের সাহায্যে দৃশ্যমান আলো তরঙ্গ (তরঙ্গদৈর্ঘ্য ৪০০ - ৭০০ ন্যানোমিটার) ছাড়াও আরো বিস্তীর্ণ অংশের তড়িৎচৌম্বক বর্ণালী শনাক্ত করা সম্ভব । একটি সাধারণ গবেষণাগারের বর্ণালিবীক্ষণ যন্ত্র ২ থেকে ২৫০০  ন্যানোমিটার তরঙ্গদৈর্ঘ্য পরিমাপ করতে সক্ষম । এই ধরনের যন্ত্রের সাহায্যে বিভিন্ন পদার্থ, গ্যাস এমন কি  জ্যোতিষ্কদের ভৌত ধর্ম সম্পর্কে  বিস্তারিত তথ্য জানা যায় ।  অনেক হাইড্রোজেন পরমাণু ২১.১২ সেন্টিমিটার  তরঙ্গদৈর্ঘ্য এর বেতার তরঙ্গ বিকর্ণ করে । আবার অনেক নাক্ষত্রিক নীহারিকা ৩০ হার্জ ও তার কম কম্পাঙ্কের তরঙ্গ সৃষ্টি করে, যা তাদের পর্যবেক্ষ্ণ করার ক্ষেত্রে খুবই গুরুত্বপূর্ণ । এছাড়াও অনেক মহাজাগতিক বস্তু থেকে ২.৯ × ১০২৭ হার্জ কম্পাঙ্কের তরঙ্গ শনাক্ত করা সম্ভব হয়েছে।
সীমানা
তড়িৎচৌম্বক বর্ণালীর বিভিন্ন পটির (ব্যান্ড) সীমানা সম্পর্কে এই অনুচ্ছেদে বিস্তারিত আলোচনা করা হয়েছে। প্রকৃতপক্ষে তড়িৎচৌম্বক বর্ণালীর বিভিন্ন পটির মধ্যে কোনো সুনির্দিষ্ট সীমানা নেই, বরং রামধনুর (এটি দৃশ্যমান বর্ণালীর উপ-বর্ণালী) রঙের মতো একটি পটি পরের পটির সঙ্গে অবিচ্ছিন্নভাবে মিশে থাকে । প্রতিটি পটির কম্পাঙ্ক ও তরঙ্গদৈর্ঘ্যের ধর্মের মধ্যে তাকে পরিবেষ্টন করে রাখা অপর দুই পটির  কম্পাঙ্ক ও তরঙ্গদৈর্ঘ্যের ধর্মের মিশ্রণ  ঘটে। উদাহরণ স্বরূপ,  লাল বর্ণের আলো অবলোহিত বিকিরণের সদৃশ, যা কিছু রাসায়নিক বন্ধনে শক্তি প্রদান করে তাকে উত্তেজিত করে যেটি সালোকসংশ্লেষের সময় রাসায়নিক প্রক্রিয়া ঘটার জন্য এবং আমাদের দৃষ্টির জন্য গুরুত্বপূর্ণ ।
তড়িৎচৌম্বক বর্ণালীর বিভিন্ন অংশ
তড়িৎচৌম্বক বিকিরণকে মোটামুটি নিম্নোক্ত কয়েকটি শ্রেণীতে ভাগ করা যায় ।
এই শ্রেণীবিভাগ  ক্রমবর্ধমান তরঙ্গদৈর্ঘ্য (যা তড়িৎচৌম্বক বিকিরণের বৈশিষ্ট্য) অনুসারে করা হয়েছে। সাধারণভাবে এই শ্রেণীবিভাগ সঠিক হলেও, প্রকৃতপক্ষে প্রায়শই নিকটবর্তী দুই তড়িৎচৌম্বক বর্ণালীর পটির মধ্যে কিছুটা সমাপতন লক্ষ করা যায়।
গামা রশ্মি এবং রঞ্জন রশ্মি র মধ্যে পার্থক্য কিছুটা উৎসের উপর নির্ভরশীল। তেজস্ক্রিয়তার ফলে যে উচ্চশক্তি সম্পন্ন ফোটনের স্রোত সৃষ্টি হয়, তা হল গামা রশ্মি । অন্যদিকে ইলেক্ট্রনের এক শক্তিস্তর থেকে অন্য শক্তিস্তরে পরিবৃত্তির সময় রঞ্জন রশ্মি সৃষ্টি হয়, এই প্রক্রিয়া পরমাণুর কেন্দ্রকের উচ্চশক্তি সম্পন্ন ইলেক্ট্রনের ক্ষেত্রেও ঘটে থাকে  । সাধারণভাবে নিউক্লিয়াসের পরিবৃত্তি ইলেক্ট্রনের পরিবৃত্তি অপেক্ষা অধিক শক্তি সম্পন্ন হয়ে থাকে । তাই গামা রশ্মি  রঞ্জন রশ্মি অপেক্ষা অধিক শক্তি সম্পন্ন। কিন্তু এর কিছু ব্যতিক্রমও থাকে । ইলেক্ট্রনের পরিবৃত্তির প্রসঙ্গে বলা যায়, মিওন পরমাণুর ( Muon ) পরিবৃত্তির ফলে রঞ্জন রশ্মি সৃষ্টি, যদিও তার শক্তি ৬ মেগা ইলেক্ট্রন-ভোল্টের ( ০.৯৬ পিকো-জুল ) থেকেও বেশি হয় । যেখানে অনেক নিউক্লিয়াসের পরিবৃত্তির শক্তি তার চেয়ে কয়েক লক্ষ গুণ কম ( যথা : থোরিয়াম - ২২৯ এর নিউক্লিয়াসের পরিবৃত্তির শক্তি  ৭.৬ ইলেক্ট্রন-ভোল্ট ) হলেও, নিউক্লিয়াস থেকে উৎপত্তির জন্য নিঃসৃত ফোটনের স্রোতকে গামা রশ্মি বলা হয়ে থাকে ।
প্রচলিত ধারণা হল - নিউক্লিয়াস থেকে উৎপন্ন হওয়া তড়িৎচৌম্বক বিকিরণ হল গামা রশ্মি এবং এটাই সর্বজন মান্য । যদিও অনেক মহাজাগতিক গামা রশ্মি র উৎস আছে, যাদের শক্তি (প্রাবল্য ও তরঙ্গদৈর্ঘ্য উভয়েই ) নিউক্লিয়াসের থেকে অনেক বেশি । প্রায়শই উচ্চ শক্তি পদার্থবিদ্যায় এবং রেডিওথেরাপি দ্বারা চিকিৎসায় উচ্চশক্তির ই এম আর (EMR) (১০ মেগা ইলেক্ট্রন-ভোল্টের থেকেও বেশি) ব্যবহার করা হয়ে থাকে - যার শক্তি যেকোনো নিউক্লিয়াস থেকে সৃষ্ট গামা রশ্মি অপেক্ষা অনেক বেশি । একে তাই গামা রশ্মি বা রঞ্জন রশ্মি না বলে "উচ্চশক্তি সম্পন্ন ফোটনের স্রোত " বলা হয়ে থাকে ।
একটি নির্দিষ্ট নিরীক্ষিত তড়িৎচৌম্বক বিকিরণের তরঙ্গদৈর্ঘ্য (বা কম্পাঙ্ক ) প্রসঙ্গ কাঠামো র ( রেফারেন্স ফ্রেম্ ) উপর  নির্ভরশীল ( ডপলার ক্রিয়া র জন্য ) ।  কোনো পর্যবেক্ষকের কাছে তড়িৎচৌম্বক বিকিরণ কোনো একটি নির্দিষ্ট তরঙ্গদৈর্ঘ্যের বলে বোধ হলেও আলোর গতিবেগের কাছাকাছি গতিবেগ সম্পন্ন পর্যবেক্ষকের কাছে ঐ বিকিরণের তরঙ্গদৈর্ঘ্য ভিন্ন হয় । উদাহরণ স্বরূপ, মহাজাগতিক অণুতরঙ্গ পটভূমি বিকিরণ (cosmic microwave background radiation) । এটি সৃষ্টি হয় যখন হাইড্রোজেন পরমাণুর উচ্চশক্তিস্তর থেকে ভূমিস্তরে আসার মাধ্যমে পদার্থ ও বিকিরণের পৃথকীকরণ ঘটে । এই ফোটনের স্রোত 'লীম্যান - সিরিজ' ( Lyman series ) তৈরী করে ( মূলত অতিবেগুনী রশ্মি র বর্ণালী ) । এরপর ঐ বিকিরণের মহাজাগতিক লোহিত সরণ ঘটে এবং আলোর গতিবেগের চেয়ে অনেক কম গতিবেগ সম্পন্ন পর্যবেক্ষকের কাছে ঐ বিকিরণ অণুতরঙ্গ রূপে পর্যবেক্ষিত হয় ।
বেতার তরঙ্গ ( রেডিও তরঙ্গ )
প্রধান অনুচ্ছেদঃ রেডিও কম্পাঙ্ক,  রেডিও তরঙ্গ
উপযুক্ত আকারের অ্যান্টেনা দ্বারা সাধারণত বেতার  তরঙ্গ ব্যবহৃত হয় ( অনুরণন নীতি অনুসারে ) ।  এর তরঙ্গদৈর্ঘ্য কয়েক শত মিটার থেকে এক মিলিমিটার পর্যন্ত হতে পারে । মড্যুলেশন (Modulation) করে এই তরঙ্গের সাহায্যে তথ্য আদান-প্রদান করা হয়। দূরদর্শন, চলভাষ, বেতার স্ংযোগ,শৌখিন বেতার যোগাযোগের  ক্ষেত্রে বেতার তরঙ্গ ব্যবহৃত হয়।  তরঙ্গ বণ্টনের মাধ্যমে অনেক রাষ্ট্র বেতার  তরঙ্গের ব্যবহারের উপর নিয়ন্ত্রণ করে। বেতার তরঙ্গের বিস্তার, দশা এবং কম্পাঙ্ক পরিবর্তন করে (নির্দিষ্ট কম্পাঙ্ক সীমার মধ্যে) এই তরঙ্গের সাহায্যে তথ্য আদান-প্রদান করা হয়। যখন তড়িৎচৌম্বক তরঙ্গ কোনো পরিবাহীর  উপরে এসে পড়ে, তখন তা পরিবাহীর মধ্য দিয়ে প্রবাহিত হয় এবং পরিবাহীর ইলেক্ট্রনকে উত্তেজিত করে পরিবাহীর উপরিতলে আবিষ্ট তড়িৎপ্রবাহ তৈরী করে। এই প্রক্রিয়া (আবরণী প্রভাব ( skin effect )) অ্যান্টেনায় (antenna) ব্যবহৃত হয়।
অণুতরঙ্গ ( মাইক্রোওয়েভ )
প্রধান অনুচ্ছেদঃ  অণুতরঙ্গ
মাইক্রোওয়েভকে কম্পাঙ্ক অনুসারে ৩ টি শ্রেণীতে ভাগ করা যায়৷ যথাঃ
অণুতরঙ্গের তরঙ্গদৈর্ঘ্য যথেষ্ট কম (যা মিলিমিটার এককে পরিমাপ করা হয়) হওয়ায় পরিমিত ব্যাসের ধাতব নলাকৃতি ওয়েভ গাইডে (wave guide) ব্যবহৃত হয়। klystron এবং magnetron  টিউব দ্বারা অণুতরঙ্গ  তৈরী করা হয় ।  এছাড়াও সলিড স্টেট ডায়োড ( Solid State Diode ) যেমন -  Gunn এবং IMPATT দ্বারা অণুতরঙ্গ  তৈরী করা যায় । যে সমস্ত অণুর তরল অবস্থায় দ্বিমেরু ভ্রামক আছে, তারা অণুতরঙ্গ শোষণ করতে পারে । এই সুবিধাকে কাজে লাগিয়ে মাইক্রোওয়েভ ওভেনে  খাদ্য-বস্তুকে গরম করা হয় । কম প্রাবল্যের অণুতরঙ্গ কে ওয়াই-ফাই (  Wi-Fi ) -এ  ব্যবহার করা হয়ে থাকে । যদিও এই  প্রাবল্য বস্তুকে উত্তপ্ত করতে পারে না ।
মাইক্রোওয়েভ ওভেনে পদার্থের মধ্যে শক্তি স্থানান্তরিত হয় তড়িৎচৌম্বকীয ভাবে, তাপ প্রবাহের মধ্য দিয়ে নয়। এর প্রধান সুবিধা হল খাদ্য-বস্তু সুষমভাবে উত্তপ্ত হয় এবং উত্তপ্ত হতে অনেক কম সময় লাগে। প্রচলিত পদ্ধতিতে খাদ্য-বস্তুকে গরম করতে যা সময় লাগে, তার ১% এর কম সময় লাগে এই পদ্ধতিতে । যখন সক্রিয় থাকে, তখন সাধারণ মাইক্রোওয়েভ ওভেন দুর্বলভাবে আচ্ছাদিত তড়িৎচৌম্বক ক্ষেত্রের দ্বারা ছোট্ট পরিসরের মধ্যে ব্যতিচার সৃষ্টি করার পক্ষে যথেষ্ট ক্ষমতা সম্পন্ন হয় ।
অবলোহিত তরঙ্গ
তড়িৎচৌম্বক বর্ণালীর অবলোহিত তরঙ্গের কম্পাঙ্কের বিস্তার মোটামুটি ৩০০ গিগা-হার্জ থেকে ৪০০ টেরা-হার্জ পর্যন্ত (তরঙ্গদৈর্ঘ্য ১ মিলিমিটার থেকে ৭৫০ ন্যানোমিটার) । এটি ৩টি অঞ্চলে বিভক্ত ।
দৃশ্যমান আলোক বর্ণালি
প্রধান অনুচ্ছেদঃ  দৃশ্যমান আলো
ক্রমবর্ধমান কম্পাঙ্ক অনুসারে বর্ণালীর অবলোহিত তরঙ্গের পর আসে দৃশ্যমান আলোক । সূর্যের বিকিরণের সর্বোচ্চ শক্তি হয় দৃশ্যমান আলোক বর্ণালি । যদিও সমগ্র বিকিরণ বর্ণালির শক্তি পর্যালোচনা করলে দেখা যায়, সূর্য দৃশ্যমান আলোক অপেক্ষা অবলোহিত তরঙ্গ সামান্য বেশি পরিমানে বিকীর্ণ করে । সমগ্র তড়িৎচৌম্বক বর্ণালীর মধ্যে দৃশ্যমান আলোকে মানুষের চোখ সবচেয়ে স্ংবেদনশীল। সাধারণত অণু বা পরমাণুর ইলেক্ট্রন যখন এক শক্তিস্তর থেকে অন্য শক্তিস্তরে যাওয়ার সময় দৃশ্যমান আলো ( এবং সন্নিকট অবলোহিত তরঙ্গ ) বিশোষণ বা বিকিরণ করে । মানুষের দৃষ্টি এবং উদ্ভিদের সালোকসংশ্লেষের সময় যে রাসায়নিক বিক্রিয়া ঘটে থাকে তার পিছনে এই প্রক্রিয়া কাজ করে । সমগ্র তড়িৎচৌম্বক বর্ণালীর মধ্যে একটি খুব ছোট্ট অংশ হল দৃশ্যমান আলোক যা মানুষের দৃষ্টিপদ্ধতিতে সাহায্য করে । রামধনুর মধ্যে এই দৃশ্যমান আলোক বর্ণালির বিভিন্ন পটি খুব সুন্দরভাবে দেখা যায় , যেখানে ( যদি দেখা যেত ) অবলোহিত তরঙ্গ লাল বর্ণের নিচে থাকে এবং বেগুনি বর্ণের ঠিক পরেই থাকে অতিবেগুনী রশ্মি ।
তড়িৎচৌম্বক বর্ণালীর দৃশ্যমান আলোক তরঙ্গের কম্পাঙ্কের বিস্তার মোটামুটি ৪০০ টেরা-হার্জ থেকে ৭৯০ পর্যন্ত ( তরঙ্গদৈর্ঘ্য ৩৮০ ন্যানোমিটার থেকে ৭৬০ ন্যানোমিটার ) । অনেক সময়, যখন মানুষের দৃষ্টির ক্ষেত্র মুখ্য আলোচ্য বিষয় নয় তখন অন্য তরঙ্গদৈর্ঘ্য কে , বিশেষতঃ সন্নিকট অবলোহিত তরঙ্গ ( ৭৬০ ন্যানোমিটারের বেশি ) এবং অতিবেগুনী রশ্মি (৩৮০ ন্যানোমিটারের কম ) - কেও আলোক তরঙ্গ বলে বর্ণনা করা হয়ে থাকে । দৃশ্যমান আলোক বর্ণালির বিভিন্ন তরঙ্গদৈর্ঘ্যের সঠিক সমবায় হল সাদা আলো । সাদা আলো প্রিজমের মধ্য দিয়ে যাওয়ার সময় ৩৮০ ন্যানোমিটার থেকে ৭৬০ ন্যানোমিটারের মধ্যে বিভিন্ন তরঙ্গদৈর্ঘ্যের বর্ণে বিভক্ত হয়ে পরে ।
তড়িৎচৌম্বক বর্ণালীর দৃশ্যমান আলোক তরঙ্গ যখন কোনো বস্তু থেকে প্রতিফলিত হয়ে আমাদের চোখে এসে পড়ে তখন আমরা বস্তুটিকে দেখতে পাই । মানুষের মস্তিষ্কের অপটিক্যাল লোব ( optical lobe ) এই কাজে সাহায্য করে ।
দৃশ্যমান বর্ণালি ছাড়া অন্য তড়িৎচৌম্বক বর্ণালীর অন্য তরঙ্গদৈর্ঘ্য কে মানুষ অনুভব করতে পারে না । তড়িৎচৌম্বক বিকিরণের প্রাকৃতিক উৎস গুলি সমগ্র বর্ণালি সৃষ্টি করে । যন্ত্র - প্রযুক্তির সাহায্যে আমরা প্রয়োজন মতো বিস্তৃত পরিসরে তরঙ্গদৈর্ঘ্য তৈরী করতে পারি । অপটিক্যাল ফাইবারে যে তড়িৎচৌম্বক তরঙ্গের মাধ্যমে তথ্য প্রেরণ করা হয় তা সর্বদা দৃশ্যমান বর্ণালি নাও হতে পারে, অনেক ক্ষেত্রেই তা অবলোহিত তরঙ্গ হয়ে থাকে । এক্ষেত্রে  মড্যুলেশন ( Modulation ) পদ্ধতি বেতার তরঙ্গের মতোই ।
অতিবেগুনী রশ্মি
প্রধান অনুচ্ছেদঃ অতিবেগুনী রশ্মি ক্রমবর্ধমান কম্পাঙ্ক অনুসারে দৃশ্যমান আলোকের পর আসে অতিবেগুনী রশ্মি । এর তরঙ্গদৈর্ঘ্য দৃশ্যমান বেগুনী বর্ণের চেয়ে ছোটো কিন্তু রঞ্জন রশ্মি অপেক্ষা বড় । খুব ছোটো তরঙ্গদৈর্ঘ্যের অতিবেগুনী রশ্মি পরমাণুকে আয়নিত করতে পারে ( আলোক তড়িৎ ক্রিয়া ) ।
এই পটির মধ্যভাগের অতিবেগুনী রশ্মি আয়নিত করতে পারে না, কিন্তু অণুর রাসায়নিক বন্ধন ভেঙে তাদেরকে সক্রিয় করে তোলে । এই অঞ্চলের অতিবেগুনী রশ্মি মানুষের ত্বকের কোষকে বিশেষ ভাবে ক্ষতিগ্রস্ত করে , যা ত্বকের  কর্কট রোগের ( skin  cancer) অন্যতম কারণ । এছাড়াও এই রশ্মি কোষের ডিএনএ ( DNA ) অণুকে অপূরণীয় ভাবে ক্ষতিগ্রস্ত করে ।
সূর্য যথেষ্ট পরিমানে অতিবেগুনী রশ্মি বিকীর্ণ করে, যা প্রায় তার সমগ্র শক্তির ১০% । এরমধ্যে আছে খুব কম তরঙ্গদৈর্ঘ্য র অতিবেগুনী রশ্মি , যা পৃথিবীর স্থলভাগের বেশিরভাগ প্রাণীজগতকে ধ্বংস করতে সক্ষম ( সমুদ্রের জল সেখানকার প্রাণীজগতকে কিছুটা সুরক্ষা প্রদান করে ) । তবে সূর্য থেকে বিকীর্ণ এই ক্ষতিকারক অতিবেগুনী রশ্মি ভূপৃষ্ঠে এসে পৌঁছনোর আগেই পৃথিবীর বায়ুমণ্ডল দ্বারা বিশোষিত হয় । অতিবেগুনী রশ্মির অধিক শক্তি সম্পন্ন অংশ ( কম তরঙ্গদৈর্ঘ্য ) বায়ুমণ্ডলের নাইট্রোজেন দ্বারা এবং অধিক তরঙ্গদৈর্ঘ্য অক্সিজেন দ্বারা বিশোষিত হয় । মধ্যবর্তী শক্তি সম্পন্ন অতিবেগুনী রশ্মি ওজোন স্তর দ্বারা অবরুদ্ধ হয়ে যায় । এই স্তরে সবচেয়ে গুরুত্বপূর্ণ ২০০ - ৩১৫ ন্যানোমিটার  তরঙ্গদৈর্ঘ্য বিশোষিত হয় । তবে খুব কম শক্তি সম্পন্ন অংশের তরঙ্গদৈর্ঘ্যের বেশি হওয়ায় তা বায়ুমণ্ডল দ্বারা বিশোষিত হয় না । এরফলে ভূপৃষ্ঠে আসা সূর্য রশ্মির মধ্যে ৩% - এর কম অতিবেগুনী রশ্মি থাকে । এরমধ্যে থাকে কম শক্তি সম্পন্ন আল্ট্রাভায়োলেট - এ ( UV-A )এবং কিছুটা আল্ট্রাভায়োলেট - বি ( UV-B) । খুব কম শক্তি সম্পন্ন অতিবেগুনী রশ্মিকে (তরঙ্গদৈর্ঘ্য ৩১৫ ন্যানোমিটার থেকে দৃশ্যমান আলোক বর্ণালির মধ্যবর্তী) বলা হয় আল্ট্রাভায়োলেট - এ ( UV-A ) , যা  বায়ুমণ্ডল দ্বারা ভালোভাবে বাধাপ্রপ্ত হয় না । তবে এই অঞ্চলের অতিবেগুনী রশ্মি কম ক্ষতিকারক ।
রঞ্জন রশ্মি
প্রধান অনুচ্ছেদঃ রঞ্জন রশ্মি
ক্রমবর্ধমান কম্পাঙ্ক অনুসারে অতিবেগুনী রশ্মি পর আসে রঞ্জন রশ্মি । খুব ছোটো তরঙ্গদৈর্ঘ্যের অতিবেগুনী রশ্মির মতো রঞ্জন রশ্মি পরমাণুকে আয়নিত করতে পারে । এছাড়াও অধিক শক্তি সম্পন্ন হওয়ায়  রঞ্জন রশ্মি পদার্থের সঙ্গে বিক্রিয়া করে থাকে, যা কম্পটন প্রক্রিয়া (Compton effect ) নামে পরিচিত ।  কোমল রঞ্জন রশ্মি অপেক্ষা কঠিন রঞ্জন রশ্মির তরঙ্গদৈর্ঘ্য ছোটো । ফলে কঠিন রঞ্জন রশ্মি পদার্থের মধ্য দিয়ে যাওয়ার সময় খুব কম মাত্রায় বিশোষিত হয় । চিকিৎসা-ক্ষেত্রে রোগনির্ণয়ের কাজে রঞ্জন রশ্মি চিত্রণের ( X-ray imaging )  ব্যবহার বিশেষ উল্লেখযোগ্য । এই পদ্ধতি রেডিওথেরাপী ( radiography ) নামে পরিচিত । উচ্চ শক্তির পদার্থবিদ্যায় রঞ্জন রশ্মি ভেদনকার্যে ( as a probe ) ব্যবহৃত হয় ।  নিউট্রন তারা র চারিদিকে থাকা অ্যক্রিশন ডিস্ক ( accretion disks ) এবং কৃষ্ণ বিবর থেকে যে রঞ্জন রশ্মি বিকিরিত হয় জ্যোতির্বিদ্যায় তা পর্যবেক্ষ্ণ করে পদ্ধতিগুলি বোঝার চেষ্টা করা হয় । নক্ষত্রদের করণা ( coronas )  এবং নীহারিকা থেকে রঞ্জন রশ্মি বিকিরিত হয় । পৃথিবীর বায়ুমণ্ডল রঞ্জন রশ্মির সাপেক্ষে অস্বচ্ছ হওয়ায় ( এর ক্ষেত্র ঘনত্ব ১০০০ গ্রাম প্রতি বর্গ সেন্টিমিটার, যা ১০ মিটার পুরু জলতলের সমতুল ), মহাজাগতিক রঞ্জন রশ্মি পর্যবেক্ষ্ণ করার জন্য ব্যবহৃত দূরবীক্ষণ যন্ত্রকে বায়ুমণ্ডলের বাহিরে স্থাপন করা হয় ।
গামা রশ্মি
প্রধান অনুচ্ছেদঃ  গামা রশ্মি
কঠিন রঞ্জন রশ্মির পর ক্রমবর্ধমান কম্পাঙ্ক অনুসারে আসে গামা রশ্মি। ১৯০০ সালে পল্ ভিলার্ড এই তরঙ্গ আবিষ্কার করেন। এটি হল সবচেয়ে উচ্চশক্তি সম্পন্ন ফোটনে র স্রোত এবং এর তরঙ্গদৈর্ঘ্যের কোনো নিম্নসীমা নেই। জ্যোতির্বিদ্যায় উচ্চশক্তি সম্পন্ন মহাজাগতিক বস্তু পর্যবেক্ষ্ণ করার জন্য গামা রশ্মি খুব গুরুত্বপূর্ণ। যদিও রঞ্জন রশ্মি পর্যবেক্ষ্ণ করার মতো এক্ষেত্রেও ব্যবহৃত দূরবীক্ষণ যন্ত্রকে বায়ুমণ্ডলের বাহিরে স্থাপন করা হয়। উচ্চভেদন ক্ষমতার জন্য পদার্থবিজ্ঞানের গবেষণামূলক পরীক্ষায় ব্যবহৃত হয়। রেডিও আইসোটোপ (Radioisotopes) থেকে গামা রশ্মি প্রস্তুত করা হয়ে থাকে।  খাদ্য ইরেডিয়েশন (irradiation), বীজের জীবাণুমুক্তকরণ,  চিকিৎসা-ক্ষেত্রে  রেডিয়েশন ক্যান্সার থেরাপী (radiation cancer therapy), পারমাণবিক ঔষধ (nuclear medicine) তৈরী ইত্যাদি ক্ষেত্রে এই রশ্মি ব্যবহৃত হয়।  কম্পটন বিক্ষেপনের (Compton scattering) দ্বারা খুব নির্ভুলভাবে গামা রশ্মির তরঙ্গদৈর্ঘ্য পরিমাপ করা সম্ভব।
কেইলর নাভাস
কেইলর এন্টোনিও নাভাস গাম্বোয়া (জন্ম: ১৫ ডিসেম্বর ১৯৮৬), অধিক পরিচিত কেইলর নাভাস নামে,, হলেন একজন কোস্টা রিকান ফুটবলার যিনি কোস্টা রিকা জাতীয় ফুটবল দল এবং লা লিগায় রিয়াল মাদ্রিদের গোলরক্ষকের দায়িত্ব পালন করেন।
তিনি প্রথমত সাপ্রিসায় খেলেছেন, পরবর্তীতে তিনি আলবাসেতেতে ১ মৌসুম খেলেন এবং ৩ মৌসুম লা লিগার ক্লাব লেভান্তে-এ খেলেন। অতঃপর তিনি রিয়াল মাদ্রিদে ১০ মিলিয়ন ইউরোর বিনিময়ে যোগদান করেন।
২০০৮ সাল হতে অভিষেকের পর, নাভাস কোস্টা রিকার হয়ে ৭০ ম্যাচেরও বেশি ম্যাচ খেলেছেন। তিনি ২টি কনকাকাফ গোল্ড কাপ এবং ২০১৪ ফিফা বিশ্বকাপে কোস্টা রিকাকে নেতৃত্ব দিয়েছেন; যেখানে তার চিত্তাকর্ষক ক্রিয়াকলাপ তার দলকে কোয়াটার-ফাইনালে উঠতে সাহায্য করেছে।
ক্লাব
১ স্পেনীয় সুপার কাপ, উয়েফা সুপার কাপ এবং ফিফা ক্লাব বিশ্বকাপের ম্যাচগুলো এর অন্তর্ভুক্ত।
১৫নং ওয়ার্ড, ঢাকা দক্ষিণ সিটি কর্পোরেশন
১৫নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-১ এর অন্তর্গত। এটি প্রাক্তন ঢাকা সিটি কর্পোরেশনর ৪৯ নং ওয়ার্ড ছিল। মেগাসিটি ঢাকার ধানমন্ডি থানায় ওয়ার্ড নং ১৫ অবস্থিত। এবং ওয়ার্ডটি বাংলাদেশ জাতীয় সংসদের ঢাকা-১০ আসনের অন্তর্গত। এ ওয়ার্ডের বর্তমান কাউন্সিলর হলেন ।
বিবরণ
ওয়ার্ড নং ১৫ ঢাকা শহরের ধানমন্ডি আবাসিক এলাকা, ধানমন্ডি রোড নং ১৫ স্টাফ কোয়াটার, পূর্ব রায়ের বাজার, ঈদগাহ রোড, শেরে বাংলা রোড, হাজী আফসারউদ্দিন রোড ও হাতেমবাগ এলাকা নিয়ে গঠিত।
নীলেশ কুলকার্নি
দলে তিনি মূলতঃ বামহাতে স্লো বোলিং করতেন। এছাড়াও নীচেরসারিতে বামহাতে ব্যাটিংয়ে পারদর্শিতা দেখিয়েছেন তিনি।
খেলোয়াড়ী জীবন
ঘরোয়া প্রথম-শ্রেণীর ক্রিকেটে মুম্বইয়ের প্রতিনিধিত্ব করেন তিনি ও তিনশতাধিক উইকেট পান। ২০০৪ সালে অন্ধ্রপ্রদেশের বিপক্ষে নিজস্ব সেরা বোলিং পরিসংখ্যান ৭/৬০ লাভ করেন। ২০০৭ ও ২০০৮ মৌসুমে যুক্তরাজ্যের সারে চ্যাম্পিয়নশীপে ওল্ড হাম্পটনিয়ান্স সিসির পক্ষে খেলেন।
১৯৯৭-৯৮ মৌসুমে কলম্বোয় স্বাগতিক শ্রীলঙ্কার বিপক্ষে তার টেস্ট অভিষেক হয়। উদ্বোধনী ব্যাটসম্যান মারভান আতাপাত্তুকে প্রথম বলেই আউট করে চমক দেখান। এরফলে একমাত্র ভারতীয় ও বিশ্বের দ্বাদশ বোলার হিসেবে টেস্ট ক্রিকেটের ইতিহাসে এ কীর্তিগাঁথা রচনা করেন তিনি। ৩ আগস্ট, ১৯৯৭ তারিখে আর. প্রেমাদাসা স্টেডিয়ামে এ কৃতিত্বে নয়ন মঙ্গিয়া তাকে সহায়তা করেন কট বিহাইন্ডের মাধ্যমে।
প্রশাসনে অংশগ্রহণ
২৮ জুলাই, ২০১০ তারিখে প্রথম-শ্রেণীর খেলোয়াড়ী জীবন থেকে নীলেশ কুলকার্নি তার অবসর গ্রহণের কথা ঘোষণা করেন। মুম্বইভিত্তিক ক্রীড়া ব্যবস্থাপনাবিষয়ক প্রতিষ্ঠান ইন্টারন্যাশনাল স্পোর্টস ম্যানেজম্যান্ট ইনস্টিটিউটের প্রতিষ্ঠাতা পরিচালক তিনি। এছাড়াও, দিল্লিভিত্তিক ন্যাশনাল স্পোর্টস এডুকেশন বোর্ড কমিটির সদস্য হিসেবে দায়িত্ব পালন করছেন। মহারাষ্ট্রের ইন্টারন্যাশনাল স্পোর্টস ইউনিভার্সিটির পরামর্শকসহ এফআইসিসি স্পোর্টস এন্ড ইয়ুথ অ্যাফেয়ার্স কমিটি ও সিআইআইস স্পোর্টসকম ইন্ডাস্ট্রি কনফেডারেশনের সদস্য তিনি।
বাংলাদেশী একদিনের আন্তর্জাতিক ক্রিকেটারদের তালিকা
অত্র নিবন্ধটি বাংলাদেশী একদিনের আন্তর্জাতিক ক্রিকেটারদের তালিকা সম্পর্কীয়। একদিনের আন্তর্জাতিক ক্রিকেট খেলা বা ওডিআই আন্তর্জাতিক ক্রিকেট কাউন্সিল (আইসিসি) কর্তৃক অনুমোদিত ও পূর্ব নির্ধারিত সময়ে ওডিআই মর্যাদাপ্রাপ্ত দু’টি দলের অংশগ্রহণে অনুষ্ঠিত হয়। ওডিআই টেস্ট খেলা থেকে ভিন্ন হয়ে থাকে এবং ওভার সংখ্যা নির্দিষ্ট করা থাকে। প্রতিটি দল কেবলমাত্র একটি ইনিংসে অংশগ্রহণ করতে পারে।
এই তালিকায় বাংলাদেশ ক্রিকেট দলের সকল সদস্য রয়েছে যারা অন্তত একটি ওডিআই ম্যাচ খেলেছে। এটি প্রাথমিকভাবে সাজানো হয়েছে যে ক্রমে প্রতিটি খেলোয়াড় তার প্রথম ওডিআই ক্যাপ জিতেছে। যেখানে একই ম্যাচে একাধিক খেলোয়াড় তার প্রথম ওডিআই ক্যাপ জিতেছে, সেই খেলোয়াড়দের নামের উপাধি অনুসারে বর্ণানুক্রমিকভাবে তালিকাভুক্ত করা হয়েছে।
খেলোয়াড়
পরিসংখ্যানটি ৬ মার্চ, ২০২৩ তারিখ অনুযায়ী সঠিক।
টীকা:
তানভি ব্যাস
তানভি ব্যাস (तन्वी व्यास, તન્વી વ્યાસ; জন্ম: ৩০ সেপ্টেম্বর ১৯৮৫) একজন ভারতীয় মডেল এবং অভিনেত্রী, যিনি ২০১২ সালের তামিল চলচ্চিত্র এপ্পাদি মনসুক্কুল ভান্থাই-এর মাধ্যমে অভিনয়ে আত্মপ্রকাশ করেছিলেন। তার আগে তিনি একজন গ্রাফিক্স ডিজাইনার ছিলেন এবং পরে মুম্বইয়ে ফেমিনা মিস ইন্ডিয়া আর্থ ২০০৮-এর মুকুট জিতেছিলেন।
জীবনী
তানভি গুজরাতের সাংস্কৃতিক রাজধানী বড়োদরায় একটি হিন্দু ব্রাহ্মণ পরিবারে জন্মগ্রহণ করেছিলেন। তার বাবা ডা. জে.কে. ব্যাস এবং মা বিজয়া ব্যাস। তিনি চিকিৎসক দম্পতির একমাত্র কন্যা। তিনি বড়োদরায় যীশু এবং মেরি কনভেন্টে তার বিদ্যালয়ের পড়াশোনা সম্পন্ন করেছিলেন। তিনি ১৯৯৯ সালে বড়োদরার মহারাজা সায়াজিরাও বিশ্ববিদ্যালয় থেকে থেকে গ্রাফিক ডিজাইনের ডিগ্রি অর্জন করেছিলেন।
একটি ছোট শহরের মেয়ে হয়েও কোনো আনুষ্ঠানিক প্রশিক্ষণের নিয়ে তিনি ভারতের সুন্দরী প্রতিযোগিতা ফেমিনা মিস ইন্ডিয়া এবং ২০০৮ সালের ফেমিনা মিস ইন্ডিয়া আর্থের মুকুট অর্জন করেছিলেন। তারপরে তিনি ফিলিপাইনের ম্যানিলায় অনুষ্ঠিত মিস আর্থ ২০০৮-এর সুন্দরী প্রতিযোগিতায় ভারতের প্রতিনিধিত্ব করতে গিয়েছিলেন।
মডেলিং ক্যারিয়ার
এছাড়াও তিনি সাফী, এয়ার ইন্ডিয়া, হিরো সাইকেল, প্যান্টালুনস, বিবেক ওবেরয়ের সাথে ডোনার, আরএমকেভি সিল্ক শাড়ির মুদ্রিত বিজ্ঞাপনে হাজির হয়েছিলেন।
চলচ্চিত্র ক্যারিয়ার
তানভি ২০১২ সালে তামিল চলচ্চিত্র এপ্পাদি মনসুক্কুল ভান্থাই এর মাধ্যমে চলচ্চিত্রে অভিষিক্ত হয়েছিলেন।
পরে তিনি নেনেম… চিন্না পিলানা? চলচ্চিত্রে স্বপ্নার ভূমিকায় অভিনয় করেছিলেন।
মনোজ দাস
১৯৭১ সালে, লন্ডন এবং এডিনবার্গের সংরক্ষণাগারগুলিতে তার গবেষণা শ্রী অরবিন্দের নেতৃত্বে বিংশ শতাব্দীর প্রথম দশকে ভারতের স্বাধীনতা সংগ্রামের কিছু স্বল্পজ্ঞাত তথ্য প্রকাশ করেছিল যার জন্য তিনি প্রথম শ্রী অরবিন্দ পুরস্কার (কলকাতা) পেয়েছিলেন।
তার গভীর অনুসন্ধান তাকে মরমীবাদের দিকে নিয়ে যায় এবং ১৯৬৩ সাল থেকে তিনি পুদুচেরিতে শ্রী অরবিন্দ আশ্রমে ছিলেন যেখানে তিনি বর্তমানের শ্রী অরবিন্দ আন্তর্জাতিক বিশ্ববিদ্যালয়ে ইংরেজি সাহিত্য এবং দর্শনশাস্ত্র পড়াতেন।
প্রারম্ভিক জীবন
মনোজ দাস ওড়িশার বালেশ্বর জেলার শাঁখারী নামক ছোট উপকূলীয় গ্রামে জন্মগ্রহণ করেছিলেন।  তার পিতা মধুসূদন দাস ব্রিটিশ সরকারের অধীনে কাজ করতেন।  তার প্রথম রচনাটি ছিল ওড়িয়া কাব্যগ্রন্থ, সাতবদিরা আরতানাদা ১৯৪৯ সালে উচ্চ বিদ্যালয়ে পড়ার সময় প্রকাশিত হয়।১৯৫০ সালে তিনি দিগন্ত নামে একটি সাহিত্য পত্রিকা চালু করেন। ১৯৫১ সালে তিনি হাই স্কুল থেকে পাশ করেন। সে বছর সমুদ্রের ক্ষুধা (ক্ষুধার্ত সমুদ্র) তার প্রথম গল্পগ্রন্থ প্রকাশিত হয়।  তিনি কটক কলেজে বিএ পড়ার সময় ছাত্র রাজনীতিতে সক্রিয় ছিলেন।  তিনি কলেজের দিনগুলিতে উগ্র দৃষ্টিভঙ্গি সহ এক যুবনেতা ছিলেন এবং তার বিপ্লবী কর্মকাণ্ডের জন্য এক বছর তাকে জেল খাটতে হয় । ১৯৫৯ সালে তিনি ইন্দোনেশিয়ার বান্দুং-এ আফ্রো-এশীয় শিক্ষার্থীদের সম্মেলনে প্রতিনিধি ছিলেন। তিনি তার ডিগ্রি শেষ করতে পারেন নি।  শেষ পর্যন্ত ১৯৫৫ সালে পুরী সামন্ত চন্দ্র শেখর কলেজ থেকে স্নাতক শেষ করেন।  কলেজ চলাকালীন লেখালেখি করতেন এবং তিনি জীবনের স্বাদ উপন্যাস, ছোট গল্পের সংকলন বিষকন্যার কাহানি এবং পদধ্বনি কবিতা সংকলন প্রকাশ করেন। ইংরেজি সাহিত্যে ডিগ্রি নিয়ে স্নাতক শেষে রাভেনশো কলেজ থেকে তিনি ইংরেজি সাহিত্যে স্নাতকোত্তর ডিগ্রি লাভ করেন।  খ্রিস্ট কলেজে (কটক) প্রভাষক হিসাবে সংক্ষিপ্ত বক্তৃতার পরে তিনি পুডুচেরিতে শ্রী অরবিন্দ আশ্রমে যোগদান করেছিলেন। ১৯৬৩ সাল থেকে তিনি শ্রী অরবিন্দ আন্তর্জাতিক শিক্ষা কেন্দ্র, পুডুচেরিতে ইংরেজি সাহিত্যের অধ্যাপক ছিলেন।
তিনি তার সাহিত্য লেখনীতে ফকির মোহন সেনাপতি, ব্যাস এবং বাল্মিকীকে অনুসরণ করতেন।
সম্পাদক ও কলাম লেখক
তিনি ১৯৮৫-১৯৯৯ সালে চেন্নাই থেকে প্রকাশিত দ্য হেরিটেজ একটি সাংস্কৃতিক ম্যাগাজিন সম্পাদনা করেছিলেন। প্রসঙ্গত উল্লেখ্য যে, ম্যাগাজিনটি এখন আর প্রচলিত নয়।
তিনি টাইমস অফ ইন্ডিয়া, দ্য হিন্দুস্তান টাইমস, দ্য হিন্দু এবং দ্য স্টেটসম্যানের মতো ভারতের জাতীয় দৈনিকগুলিতে অনাদি সত্যের সন্ধানে কলাম ধরেছিলেন।
সৃজনশীল লেখনী ও গল্প
মনোজ দাস মূলত দ্বিভাষিক লেখক যিনি ইংরেজি এবং ওড়িয়া উভয় ভাষায় গল্প ও উপন্যাস রচনা করেন। দুর্দান্ত লিখনশৈলী ও শব্দের দক্ষ ব্যবহারের জন্য আধুনিক ওড়িয়া সাহিত্যে তাকে বিষ্ণু শর্মার সাথে তুলনা করা হয়েছে এবং এটি সত্য যে, তিনি বর্তমানে ভারতের অন্যতম সেরা গল্পকার। কয়েক বছর ধরে অনেক গবেষক মনোজ দাসের রচনায় ডক্টরাল থিসিস করেছেন । এর মধ্যে পি.রাজা ছিলেন প্রথম গবেষক ।
জাতীয় ও আন্তর্জাতিক অবস্থান
মনোজ দাস জাতীয় স্তরে সাহিত্যজগৎের বহু গুরুত্বপূর্ণ পদে অধিষ্ঠিত হয়েছেন । তিনি নয়াদিল্লির সাহিত্য আকাদেমির সদস্য, সাধারণ পরিষদ ছিলেন (১৯৯৮–-২০০২)‌।আন্তর্জাতিক স্তরে তিনি  সিঙ্গাপুর সরকারের পরামর্শদাতা ও  শিক্ষা মন্ত্রনালয়ের সদস্য (১৯৮৩-৮৮) এবং চীনে লেখকদের ভারতীয় প্রতিনিধি দলের নেতা ছিলেন (১৯৯৯) ।
পুরস্কারসমূহ
উড়িষ্যা সাহিত্য একাডেমি পুরস্কার, ১৯৬৫ এবং ১৯৬৭
কেন্দ্র সাহিত্য আকাদেমি পুরস্কার, ১৯৭২
সরলা পুরস্কার, ১৯৮১
বিশুবা পুরস্কার, ১৯৮৬
সাহিত্য ভারতী পুরস্কার, ১৯৯৫
সরস্বতী সম্মান, ২০০০
সেরা গল্প ২০০১ এর জন্য উড়িষ্যা রাজ্য চলচ্চিত্র পুরস্কার
পদ্মশ্রী, ২০০১
পদ্মভূষণ ২০২০
সাহিত্য আকাদেমি ফেলোশিপ, ২০০৬
অতিবাদী জগন্নাথ দাস পুরস্কার, ২০০৭
এনটিআর সাহিত্য পুরস্কার, ২০১৩
অমৃতকীর্তি পুরস্কার, ২০১৩
বেদ ব্যাস সম্মান
মরমী কলিঙ্গ সাহিত্য পুরস্কার ২০২০
নির্বাচিত কর্ম
উপন্যাস সমূহ:-
ছোটো গল্প সংকলন
ভ্রমণকাহিনী
কাব্য
ইতিহাস ও সংস্কৃতি
মন্তব্য
গ্রাহাম গ্রিন একবার বলেছিলেন, আমি মনোজ দাসের গল্পগুলি খুব আনন্দের সাথে পড়েছি।  তিনি অবশ্যই আমার বইয়ের তাকে নারায়ণের গল্পগুলির পাশে স্থান নেবেন।  আমি ধারণা করি ওড়িশা মালগুডি থেকে অনেক দূরে, তবে তাঁর গল্পগুলিতে সেই একই গুণ রয়েছে সম্ভবত একটি যুক্ত রহস্য নিয়ে।
টগগ
টগগ একটি তুর্কি গাড়ি প্রস্তুতকারক। এটি 2018 সালে প্রতিষ্ঠিত হয়েছিল।.
কোম্পানিটি 6টি কোম্পানির মধ্যে একটি যৌথ উদ্যোগ হিসাবে প্রতিষ্ঠিত হয়েছিল যা তুরস্কে গার্হস্থ্য গাড়ি উত্পাদন করার জন্য একটি নতুন গাড়ি প্রস্তুতকারক চালু করার জন্য একসাথে কাজ করার সিদ্ধান্ত নিয়েছে।.
কোম্পানি ঘোষণা করেছে যে এটি 2023 সালের মধ্যে তার নতুন যানবাহনের ব্যাপক উত্পাদন শুরু করবে।.
যোগেন্দ্র যাদব
প্রারম্ভিক জীবন
থাম্ব| যোগেন্দ্র যাদব [[মুম্বই|মুম্বইয়ে একটি জনসভায় ভাষণ দানরত।]] যোগেন্দ্র যাদবের পিতা অর্থনীতি বিভাগের একজন অবসরপ্রাপ্ত অধ্যাপক ছিলেন এবং তাঁর পিতামহ ছিলেন একজন শিক্ষক । তার স্ত্রী মধুলিকা বন্দ্যোপাধ্যায় দিল্লি বিশ্ববিদ্যালয়ের একজন সহযোগী অধ্যাপক। তার জন্মগত নাম ছিল সেলিম, যা সাধারণত ইসলাম ধর্মের লোকদের নাম বলেই প্রচলিত। বিদ্যালয়ে অন্যান্য শিশুদের কাছে উপহাসের পাত্রে পরিণত হওয়ায় পাঁচ বছর বয়সে তার নাম পরিবর্তন করে যোগেন্দ্র রাখা হয়। যাদব বলেন যে, পরিবারের সদস্য ও বন্ধুদের মধ্যে তার আসল নামের অব্যাহত ব্যবহার, ১৯৩৬ সালের একটি সাম্প্রদায়িক দাঙ্গায় তার পিতামহ হত্যার একরকম পারিবারিক প্রতিক্রিয়াকে প্রতিফলিত করে। এমন কথা বলে তিনি মুসলিমদের ভোট পাবার চেষ্টা করছেন- এই অভিযোগ তিনি অস্বীকার করেন।
শিক্ষাবিদ ও গবেষণা
সিএসডিএস এ যোগদানের আগে, তিনি চণ্ডীগড়ের পাঞ্জাব বিশ্ববিদ্যালয়ের রাষ্ট্রবিজ্ঞানের অধ্যাপক ছিলেন (১৯৮৫-১৯৯৩)। ১৯৯৫ থেকে ২০০২ এর মধ্যবর্তী সময়ে যাদব লোকনীতি নেটওয়ার্কের প্রতিষ্ঠাতা ও আহ্বায়ক ছিলেন। ১৯৯৭ থেকে ২০০৩ সালের মধ্যে তিনি তুলনামূলক গণতন্ত্রের উপর সিএসডিএস লোকনীতি গবেষণা কর্মসূচীর প্রতিষ্ঠাতা ও পরিচালক ছিলেন।১৯৯৬ সাল থেকে, তিনি ভারতের বেশ কয়েকটি টেলিভিশন চ্যানেলে রাজনৈতিক ধারাভাষ্যকার হিসেবে কাজ করেছেন। এছাড়া ২০০৯ সালের নির্বাচনে রাহুল গান্ধীকেও উপদেশ প্রদান করেছেন।
রাজনীতি
২০১১ সালে, দেশব্যাপী দুর্নীতি বিরোধী বিক্ষোভের সময় যাদব এর সমর্থন করেন ও বিভিন্ন অনুষ্ঠানে প্রকাশ্যে বক্তৃতা প্রদান করেন। পরবর্তীতে, দুর্নীতি বিরোধী আন্দোলনকর্মীদের দ্বারা গঠিত আম আদমি পার্টিতে যোগ দেন। যাদব দলের জাতীয় নির্বাহী সদস্য হিসেবে দায়িত্ব পালন করেন। আম আদমি পার্টির সাথে তার সম্পৃক্ততা বিশ্ববিদ্যালয় মঞ্জুরি কমিশনের সদস্য হিসেবে তার নিয়োগের (২০১১ সালের জুলাইয়ে) সঙ্গে স্বার্থের সংঘাত হিসাবে বিবেচিত হয়, ফলস্বরূপ ২০১৩ সালের সেপ্টেম্বরে মানব সম্পদ উন্নয়ন মন্ত্রণালয় তাকে ওই পদ থেকে বহিষ্কার করে। কিন্তু যাদব এর বিরুদ্ধে যুক্তি দিয়েছিলেন।
যাদব আম আদমি পার্টির প্রার্থী হিসেবে গুরগাঁও আসন থেকে ২০১৪ সালের ভারতীয় সাধারণ নির্বাচনে প্রতিদ্বন্দ্বিতা করেন। এতে তিনি চতুর্থ স্থান অর্জন করেন ও তার নির্বাচনী আমানত হারান।
২০১৫ সালের ৪ মার্চ, আম আদমি পার্টির রাজনীতি বিষয়ক কমিটি থেকে যাদবকে ভোটের মাধ্যমে অপসারণ করা হয়। পরবর্তীতে ২৮ মার্চ "দলবিরোধী কার্যকলাপ" এ জড়িত থাকার অভিযোগে তাকে দলের জাতীয় নির্বাহী পরিষদ থেকে বহিষ্কার করা হয়। এপ্রিল মাসে তাকে আম আদমি পার্টি থেকেই বহিষ্কার করা হয়। যাদব দল বিরোধী কর্মকাণ্ডে জড়িত থাকার অভিযোগ অস্বীকার করেন এবং বলেন যে দলের প্রধান অরবিন্দ কেজরীওয়ালের "স্বৈরাচারী পন্থা" এর বিরোধিতা করার জন্য তার সাথে এরূপ করা হয়েছে।
প্রশান্ত ভূষণ, আনন্দ কুমার (সমাজবিজ্ঞানী) এবং অজিত ঝা এর সঙ্গে, যাদব স্বরাজ অভিযান নামে একটি নতুন রাজনৈতিক সংগঠন তৈরী করেন। তিনি ২০১৯ সালের ভারতীয় সাধারণ নির্বাচনে দিল্লির ভোটারদের 'নান অফ দি অ্যাবোভ' বা নোটা বেছে নেওয়ার আহ্বান জানান কারণ তার মতে দিল্লির কোন রাজনৈতিক দলই তাদের প্রতিশ্রুতি পূরণ করেনি।  তিনি নোটাকে "নো টিল অ্যান অলটারনেটিভ" বলে অভিহিত করেন।
পুরস্কার ও সম্মাননা
২০০৮ সালে, যাদব ডেভেলপমেন্ট স্টাডিজ এর জন্য ম্যালকম আদিসেশিয়া পুরস্কার পান। ২০০৯ সালে উন্নয়নশীল বিশ্বের রাজনীতিতে তার অসামান্য কাজের স্বীকৃতি স্বরূপ তিনি ইন্টারন্যাশনাল পলিটিকাল সাইন্স এসোসিয়েশন কর্তৃক গ্লোবাল সাউথ সলিডারিটি পুরস্কার লাভ করেন।
কুঠার
থাম্ব|ডাবল- এবং একক-বিট কাটা কুঠার। থাম্ব| জার্মানিতে পাওয়া [[ব্রোঞ্জ যুগ|ব্রোঞ্জ যুগের ব্রোঞ্জ সকেট যুক্ত কুঠার ব্লেডের একটি সংগ্রহ। এটি সময়কালের শীর্ষ সরঞ্জাম ছিল এবং মূল্যের ভাণ্ডার হিসাবেও ব্যবহৃত হয়েছে বলে মনে হয়।]] কুঠার (ইংরেজিতে axe নামে পরিচিত) একটি সরঞ্জাম যা সহস্রাব্দ ধরে কাঠ কাটা, গঠন, বিভাজন, অস্ত্র এবং একটি আনুষ্ঠানিক বা হেরাল্ডিক প্রতীক হিসাবে ব্যবহৃত হয়ে আসছে। কুঠারের অনেক রূপ এবং বিশেষ ব্যবহার রয়েছে তবে সাধারণত একটি কুঠার একটি হাতল এবং একটি মাথা নিয়ে গঠিত।
ইতিহাস
হাতলবিহীন পাথরের তৈরি হাতের কুঠার ছিল ব্যবহৃত প্রথম কুঠার। এদের ফ্লিন্ট বা অন্যান্য পাথরের কিনারা কেটে তৈরি করা হতো। হাতের কুঠারের প্রাথমিক উদাহরণগুলি  ১.৬ মায়া পরবর্তী ওল্ডওয়ানে, দক্ষিণ ইথিওপিয়ায় প্রায় ১.৪ মায়া, এবং ওল্ডুয়াই গর্জে ১.২ মায়া আমানতের সময়কার। ভূমি কাটার প্রান্ত দিয়ে তৈরি পাথরের কুঠারগুলি প্রথম অস্ট্রেলিয়ার শেষ প্লেইস্টোসিনের কোনও এক সময় তৈরি করা হয়েছিল, যেখানে আর্নহেম ল্যান্ডের সাইটগুলি থেকে গ্রাইন্ড-এজ কুঠারের টুকরোগুলি কমপক্ষে ৪৪,০০০ বছর আগের;  গ্রাইন্ড-এজ কুঠার পরে জাপানে স্বাধীনভাবে আবিষ্কৃত হয় প্রায় ৩৮,০০০ বিপি, এবং হোনশু এবং কিউশু দ্বীপের বেশ কয়েকটি আপার প্যালিওলিথিক সাইট থেকে পরিচিত। ইউরোপে, তবে, গ্রাইন্ড প্রান্তগুলির উদ্ভাবন অনেক পরে ঘটেছিল, নিওলিথিক যুগে যা খ্রিস্টপূর্ব ৪,০০০ থেকে ২,০০০ পর্যন্ত শেষ হয়েছিল।
ফ্রঁৎস ফানোঁ
থাম্ব ফ্রঁৎস ফানোঁ (Frantz Fanon, ; ২০শে জুলাই ১৯২৫ – ৬ই ডিসেম্বর ১৯৬১), যিনি ইব্রাহিম ফ্রঁৎস ফানোঁ নামেও পরিচিত, ছিলেন ফরাসি উপনিবেশ মার্তিনিকের একজন ফরাসি পশ্চিম ভারতীয়  মনোবিজ্ঞানী ও রাজনৈতিক দার্শনিক। তাঁর কাজ উত্তর-ঔপনিবেশিক অধ্যয়ন, সমালোচনা তত্ত্ব ও মার্ক্সবাদের মতো ক্ষেত্রসমূহে প্রভাবশালী। একজন বুদ্ধিজীবী হওয়ার পাশাপাশি ফানোঁ ছিলেন একজন রাজনৈতিক উগ্রপন্থী, সর্বাফ্রিকানবাদী ও মার্ক্সীয় মানবতাবাদী যাঁর মূল সংশ্লিষ্টতা ছিল উপনিবেশের মনোবিকারবিজ্ঞান এবং বিউপনিবেশায়নের মানবিক, সামাজিক ও সাংস্কৃতিক পরিণতি বিষয়ে।
জন্ম ও শিক্ষাজীবন
ফ্রান্সে চিকিৎসাবিদ্যায় শিক্ষা গ্রহণের পর তিনি মনোরোগবিদ্যায় বিশেষ জ্ঞান অর্জন করেন। সাতাশ বছর বয়সে তিনি তার প্রথম বই প্রকাশ করেন। ফরাসিদের বিরুদ্ধে অভ্যুত্থানের সময় তাকে একটি হাসপাতালের দায়িত্ব দেয়া হয়। তার সেখানকার অভিজ্ঞতা ও পর্যবেক্ষণ তাকে বিদ্রোহীদের সাথে সহকর্মী করে তোলে এবং তিনি তাদের একজন সোচ্চার মুখপত্র হয়ে ওঠেন। ওই সময়েই তার 'জগতের লাঞ্ছিত ভাগ্যাহত' বইটি লেখা হয়। স্বায়ত্বশাসিত আলজেরিয়াতে শান্তির প্রতিষ্ঠা ফানোঁ দেখে যেতে পারেননি। ১৯৬১ সালে তার লিউকোমিয়া রোগ ধরা পড়ে। কাজের প্রতি গভীর নিষ্ঠার জন্য তিনি অবসর নেননি; কিন্তু দেখা গেল বড় দেরি হয়ে গেছে। ১৯৬১ সালের শেষের দিকে তাকে ওয়াশিংটন নিয়ে যাওয়া হয় এবং সেই বছরই ডিসেম্বর মাসে মাত্র ছত্রিশ বছর বয়সে তিনি মৃত্যুবরণ করেন। তার মৃত্যুর পর তার সমস্ত তাত্ত্বিক লেখা 'ফ্রঁৎস ফানোঁর বিপ্লবী চিন্তা' নামক বইটিতে সন্নিবেশিত হয়।
কর্মজীবন
কালো চামড়া, সাদা মুখোশ ফানোঁর অন্যতম গুরুত্বপূর্ণ কাজ। কালো চামড়া, সাদা মুখোশ-এ ফানোঁ মনোবিশ্লেষ করেছেন নিপীড়িত কালো ব্যক্তিকে যারা যেই সাদা দুনিয়ায় তারা বাস করেন সেখানে নিজেদেরকে নিচু মানের প্রাণী হিসেবে হৃদয়ঙ্গম করে থাকেন এবং অধ্যয়ন করে কীভাবে তারা ফর্সাত্বের কার্যকারিতার মাধ্যমে বিশ্বকে চালনা করে।
সংযুক্ত রাশিয়া
ইউনিটি ও ফাদারল্যান্ড - অল রাশিয়া পার্টি একীভূত হয়ে ডিসেম্বর, ২০০১ সালে বর্তমান নামে পরিচিতি পাচ্ছে। বর্তমান রাষ্ট্রপতিশাসিত প্রশাসনের নীতি নির্ধারণে দলটি সমর্থন দিচ্ছে। বর্তমান রাষ্ট্রপতি ও সাবেক প্রধানমন্ত্রী ভ্লাদিমির পুতিনের সাথে দলের ঘনিষ্ঠ সম্পর্ক রয়েছে। দলের সাবেক প্রধান হিসেবে পুতিন এর সফলতা লাভের প্রধান ব্যক্তি। এছাড়াও, দেশের অর্থনীতির উন্নয়নেও দলটি ভূমিকা রাখছে। ২০০৭ সালে দলটির জনপ্রিয়তা ছিল ৬৪.৪০%। ২০১১ সালের দুমা নির্বাচনে এর জনপ্রিয়তা কিছুটা হ্রাস পেয়ে ৪৯.৩২% দাড়িয়েছে। তাস্বত্ত্বেও কমিউনিস্ট পার্টির (১৯.১৯%) তুলনায় এটি অনেকাংশেই এগিয়ে রয়েছে। রাশিয়ার বর্তমান প্রধানমন্ত্রী ও সাবেক রাষ্ট্রপতি দিমিত্রি মেদভেদেভ ২৬ মে, ২০১২ তারিখ থেকে দলীয় প্রধান হিসেবে দায়িত্ব পালন করছেন।
আদর্শ
দলটির নীতিগত কোন পরিষ্কার আদর্শ নেই। কিন্তু প্রশাসনের সাথে সম্পৃক্ত ও সমর্থনদানকারী রাজনীতিবিদ ও কর্মকর্তাদের চিন্তাধারাকে দলটি স্বাগতঃ জানায়। স্বত্ত্বেও সংযুক্ত রাশিয়াকে ‘সকল দলকে ধরা’ বা ‘শক্তিধর দলরূপে’ প্রায়শঃই মূল্যায়ন করা হয়ে থাকে। ২০০৯ সালে দলটি তাদের প্রাতিষ্ঠানিক আদর্শ হিসেবে রুশ রক্ষণশীলতার কথা জানায়।
ইতিহাস
ইউরি লুঝকভের নেতৃত্বাধীন ফাদারল্যান্ড - অল রাশিয়া (ওভিআর) দলের অগ্রযাত্রাকে রুখে দিতে ১৯৯৯ সালের দুমা নির্বাচনের তিন পূর্বে ইউনিটি ব্লক গঠন করা হয়। এ দল গঠনে ক্রেমলিনের অভ্যন্তর থেকে বিরাটভাবে সমর্থন ব্যক্ত করা হয়। ঐ সময় রাষ্ট্রপতি বরিস ইয়েলৎসিন বেশ অ-জনপ্রিয় ছিলেন। প্রধানমন্ত্রী ভ্লাদিমির পুতিনের জনপ্রিয়তাও ধীরে ধীরে কমছিল। সার্গেই শোইগুকে দলীয় প্রধান হিসেবে মনোনয়ন দেয়া হয়।
মস্কোসহ অন্যান্য শহরে চেচেনিয়া প্রজাতন্ত্রের দাবীতে সন্ত্রাসীদের বোমাবর্ষণের প্রেক্ষিতে সেনা প্রেরণ করলে ১৯৯৯ সালের শরতে প্রধানমন্ত্রী পুতিনের জনপ্রিয়তা দু্ই সংখ্যায় পৌঁছে। যুদ্ধের ফলাফলে পুতিনের জনপ্রিয়তা দ্রুত বৃদ্ধি পায়। রাষ্ট্রনিয়ন্ত্রিত আরটিআরের তুলনায় বরিস বেরেজোভস্কির নিয়ন্ত্রিত চ্যানেল ওয়ানে ইতিবাচক দৃষ্টিভঙ্গীতে দেখানো হয়।
১৯৯৯ সালের নির্বাচনে দলটি ব্যাপক সাফল্য লাভ করে। ওভিআরের ১৩.৩% তুলনায় দলটি মোট ভোটের ২৩.৩% পায়। তন্মধ্যে কমিউনিস্ট পার্টি ২৪.৩% ভোট পেয়েছিল। ইউনিটি’র বিজয়ে প্রধানমন্ত্রী তার সক্ষমতা দেখান। এ ফলাফলে ২০০০ সালের রাষ্ট্রপতি নির্বাচনে প্রধান প্রতিদ্বন্দ্ব্বী প্রার্থী লুঝকভ ও ইয়েভগেনি প্রিমাকভকে পরাজিত করেন। এছাড়াও, ৩১ ডিসেম্বর, ১৯৯৯ তারিখে বরিস ইয়েলৎসিনের রাষ্ট্রপতি হিসেবে পদত্যাগও পুতিনের রাজনৈতিক জীবনকে নিষ্কন্টক করে দেয়।
দল গঠন
১৯৯৯ সালের দুমা নির্বাচনের পর দলটিকে স্থায়ীভাবে গঠনের উদ্যোগ নেয়া হয়। দুমায় নির্বাচিত অনেক স্বতন্ত্র সদস্যকে দলের সভায় যোগদানের আমন্ত্রণ জানানো হয়। এছাড়াও ওভিআর-এর দলীয় প্রধান ইউরি লুঝকভ স্বয়ং সভায় যোগ দেন। এপ্রিল, ২০০১ সালে ওভিআর ও ইউনিটি দল যৌথভাবে তাদের দলকে একীভূত করার ঘোষণা দেন। জুলাই, ২০০১ সালে একীভূত দলটিকে ইউনিয়ন অব ইউনিটি এন্ড ফাদারল্যান্ড নামে কংগ্রেসে পরিচিতি ঘটানো হয়। ডিসেম্বর, ২০০১ সালে এটি অল-রাশিয়ান পার্টি অব ইউনিটি এন্ড ফাদারল্যান্ড বা সংক্ষেপে সংযুক্ত রাশিয়া নামে পরিচিত করা হয়। মার্চ, ২০০৩ সালে দলের দ্বিতীয় কংগ্রেসে সার্গেই শোইগু পদত্যাগ করেন ও দলের নতুন নেতা হিসেবে বরিস গ্রাইজলভকে নির্বাচিত করা হয়।
২০০৮ সালের রাষ্ট্রপতি নির্বাচনে সংযুক্ত রাশিয়ার পক্ষে পুতিনের পরিবর্তে দিমিত্রি মেদভেদেভকে মনোনয়ন দেয়া হয়। পুতিনের আশীর্বাদপুষ্ট হয়ে ৭১% ভোটে সুষ্পষ্ট বিজয় পান মেদভেদেভ। রাষ্ট্রপতি হিসেবে পুতিনকে তার প্রধানমন্ত্রী হিসেবে মনোনয়ন দেয়া হয়। এপ্রিল, ২০০৮ সালে দলের প্রধান হিসেবে পুতিন মনোনয়নপত্র গ্রহণ করেন। কিন্তু ঘোষণা দেন যে, তার মানে এই নয় যে তিনি দলের সদস্য। মেদভেদেভও দলের সদস্য হতে অস্বীকৃতি জানান। ২০০৮ সালের নির্বাচনে আগ্রারিয়ান পার্টির পক্ষ থেকে মেদভেদেভের প্রার্থীতাকে সমর্থন জানানো হয়। পরবর্তীতে দলটি সংযুক্ত রাশিয়ার সাথে একীভূত হয়।
২৪ সেপ্টেম্বর, ২০১১ তারিখে কংগ্রেসের দ্বাদশ সম্মেলন অনুষ্ঠিত হয়। ঐ সম্মেলনে মেদভেদেভ বলেন যে, ভ্লাদিমির পুতিন২০১২ সালের রাষ্ট্রপতি নির্বাচনে অংশ নিচ্ছেন। তার এ ঘোষণাকে প্রতিনিধিগণ দাঁড়িয়ে স্বাগতঃ জানায়। প্রায় ১২,০০০ প্রতিনিধি, অতিথি ও সাংবাদিক ঐ সভায় অংশ নিয়েছিলেন। ২৬ মে, ২০১২ তারিখে অনুষ্ঠিত ত্রয়োদশ কংগ্রেসে মেদভেদেভকে সংযুক্ত রাশিয়ার সভাপতি হিসেবে নির্বাচিত করা হয়।
দলটি স্টেট দুমায় বর্তমানে ২৩৮টি আসন দখলে রেখেছে। ২৯ কমিটির ১৫টিতেই সভাপতিত্ব করছে তারা। দুমার স্টিয়ারিং কমিটি দুমা কাউন্সিলের ১৬ আসনের ১০টিই তাদের দখলে। দুমার স্পীকার হিসেবে সংযুক্ত রাশিয়ার সার্গেই নারিস্কিন রয়েছেন।
সদস্য পদ
১৩ জানুয়ারি, ২০০৩ তারিখে সংযুক্ত রাশিয়ার সদস্য সংখ্যা ছিল ২৫৭,০০০জন। দলটির তুলনায় লিবারেল ডেমোক্র্যাটিক পার্টি অব রাশিয়া (৬০০,০০০) ও কমিউনিস্টদের (৫০০,০০০) তুলনায় পিছিয়ে রয়েছে। এপ্রিল, ২০০০৮ সালে সংযুক্ত রাশিয়া দাবী করে যে, তাদের সদস্য সংখ্যা ১.৯৮ মিলিয়ন। মার্চ, ২০০৮ সালের রাষ্ট্রপতি নির্বাচনের পর টিমোথি জে. কল্টন, হেনরি ই. হেল এবং মাইকেল ম্যাকফলের জরীপে জানা যায়, রুশ জনগোষ্ঠীর ৩০% দলের প্রতি অণুগত।
মূল্যায়ন
নভেম্বর, ২০১১ সালে জনমত সমীক্ষায় দেখা যায় যে, এক-তৃতীয়াংশ রুশ মনে করে যে, সংযুক্ত রাশিয়া অসৎ ও চোরের দল। ২০১১ সালের আইনসভার নির্বাচনের পর কিছু নেতার বিরুদ্ধে প্রতারণার অভিযোগ আনা হয় ও দল পুণর্গঠনের উদ্যোগ নেয়া হয়।
চুনিচি শিমবুন
চুনিচি শিমবুন (中日新聞) একটি জাপানি ব্রডশিট দৈনিক পত্রিকা যা বেশিরভাগ আইচি প্রশাসনিক অঞ্চল এবং আশেপাশের অঞ্চলে চুনিচি শিমবুন কোং লিমিটেড দ্বারা প্রকাশিত। আইচি প্রশাসনিক অঞ্চলের ৬০% জনসংখ্যার মধ্যে প্রবেশ করে এটি এই অঞ্চলের প্রভাবশালী দৈনিক। চুনিচি শিমবুন গ্রুপ টোকিও শিমবুন, চুনিচি স্পোর্টস এবং টোকিও চুনিচি স্পোর্টস সংবাদপত্র প্রকাশ করে। ক্রমবর্ধমান প্রচলন 2.3 মিলিয়ন কপি ছাড়িয়েছে, যা জাপানে 4 র্থ স্থানে রয়েছে। তার আগে আছে "ইয়োমিউরি শিম্বুন", "আসাহি শিম্বুন", "মাইনিচি শিম্বুন ।
ইতিহাস
পত্রিকাটি আগে নাগোয়া শিমবুন নামে পরিচিত ছিল। ১৯৩৬–১৯৪০ সাল পর্যন্ত এটি জাপানিজ বেসবল লীগের দল নাগোয়া কিনকোর মালিকানাধীন ছিল। কাগজটি ১৯৪৬ সালে চুবু নিহোন (বর্তমানে চুনিচি ড্রাগন) অধিগ্রহণ করেছিল।
চিটাগাং গ্রামার স্কুল
চিটাগাং গ্রামার স্কুল (সংক্ষেপে: সিজিএস) চট্টগ্রামে অবস্থিত একটি শিক্ষাপ্রতিষ্ঠান। চট্টগ্রামের পাঁচলাইশ এলাকায় প্রতিষ্ঠানটির চারটি এবং ঢাকায় দুটি ক্যাম্পাস রয়েছে। শিক্ষাপ্রতিষ্ঠানটি ১৯৯২ খ্রিষ্টাব্দে প্রতিষ্ঠিত হয় এবং প্রতিষ্ঠানটিতে ব্রিটিশ কারিকুলাম এবং এনসিটিবির ইংরেজী মাধ্যম শিক্ষাক্রমে শিক্ষা কার্যক্রম পরিচালিত হয়।
সিজিএস, ঢাকা
২০১০ খ্রিষ্টাব্দে, চিটাগাং গ্রামার স্কুলের ঢাকা শাখা স্থাপন করা হয় ঢাকার গুলশানে। যা চিটাগাং গ্রামার স্কুল, ঢাকা (সিজিএস- ডি) নামে পরিচিত।
কিরিবাতির ইতিহাস
থাম্ব|১৯ শতকের মধ্যভাগে নির্মিত, গিলবার্ট দ্বীপপুঞ্জের হাঙ্গর দাঁতের অস্ত্র। কিরিবাতি দ্বীপপুঞ্জ যা এখন কিরিবাস প্রজাতন্ত্রের গঠন করে কমপক্ষে সাতশো বছর (সম্ভবত আরও দীর্ঘতর সময়) ধরে বসবাস করে আসছে। ইউরোপীয় নাবিকরা ১৭ শতকে দ্বীপপুঞ্জ পরিদর্শন করে। তার আগে পলিনেশিয়ান এবং মেলানেশীয় হানাদাররা প্রথমে অস্ট্রোনেশীয় জনগণের সংখ্যাগরিষ্ঠতা রক্ষা করেছিল, যা আজ প্রচুর সংখ্যাগরিষ্ঠটা লাভ করেছে । পরবর্তী সময়ের বেশিরভাগ সময় পর্যন্ত মূল দ্বীপপুঞ্জ ও গিলবার্ট দ্বীপপুঞ্জ ব্রিটিশ সাম্রাজ্যের অংশ হিসাবে শাসিত হয়েছিল। ১৯৭৯ সালে দেশটি স্বাধীনতা অর্জন করে এবং তখন থেকেই কিরিবাস নামে পরিচিত।
প্রাক ইতিহাস
সলোমন বা ভানুয়াতু থেকে আগত অস্ট্রোনেশীয় জনগণ বেশ কয়েক সহস্রাব্দের (কমপক্ষে ২ হাজার বছর, সম্ভবত ৩,০০০) সময় ধরে এই দ্বীপপুঞ্জগুলিতে বসবাস করেছিল। খ্রিস্টপূর্ব ৩০০০ থেকে ১৩০০ খ্রিস্টাব্দের মধ্যে আই-কিরিবাতি ও গিলবার্টিজের লোকেরা মিলে গিলবার্ট দ্বীপপুঞ্জ হিসাবে পরিচিত হয়ে ওঠেন (১৮২০ সালে ভন ক্রুসেনস্টার, ব্রিটিশ অধিনায়ক টমাস গিলবার্টের নামে এই দ্বীপপুঞ্জের নামকরণ গিলবার্ট দ্বীপপুঞ্জ করেছিলেন)।  সামোয়ান এবং টোঙ্গানদের পূর্বে প্রতিষ্ঠাপিত করা মাইক্রোনেশীয় সংস্কৃতিতে পলিনেশিয়ান সংস্কৃতিক উপাদানগুলির পরিচয় করিয়ে দেয় এবং ফিজিয়ানদের দ্বারা আক্রমণের পর মেলানেশীয় সংস্কৃতির সাথে পরিচিত হয়।
অন্যান্য সংস্কৃতির সাথে যোগাযোগ
১৬০৬ সালে পেড্রো ফার্নান্দেস ডি কুইরিস বুটারিটারি এবং মাকিনকে ভ্রমণ করেছিলেন, তিনি এই দ্বীপপুঞ্জের নাম রেখেছিলেন বুয়েন ভাইয়া (স্পেনীয় ভাষায়) বা ভাল ভ্রমণ।
ক্যাপ্টেন জন বায়রন এইচএমএস ডলফিনের অধিনায়ক হিসাবে বিশ্ব প্রদক্ষিণকালে ১৭৬৪ সালে এই দ্বীপপুঞ্জের মধ্য দিয়ে গিয়েছিলেন।
১৭৮৮ সালে শার্লোটে ক্যাপ্টেন টমাস গিলবার্ট এবং স্কার্বরোতে ক্যাপ্টেন জন মার্শাল, মেসার্স: গিলবার্ট এবং মার্শাল তীরে অবতরণের চেষ্টা না করেই আবামামা, কুড়িয়া, আরানুকা, তারাওয়া, আবাইং, বুটারিটারি এবং মাকিন পেরিয়ে গিয়েছিলেন।
আরও অনুসন্ধান
মার্কিন যুক্তরাষ্ট্র এক্সপ্লোরার অভিযানের দুটি জাহাজ, ইউএসএস পিকুক (১৮২৮) এবং ইউএসএস ফ্লাইং ফিশ (১৮৩৮) ক্যাপ্টেন হাডসনের কমান্ডে গিলবার্ট দ্বীপপুঞ্জের (তখন ইংরেজিতে কিংসমিল দ্বীপপুঞ্জ বা কিংমসিল গ্রুপ নামে পরিচিত) অনেকগুলি স্থান পরিদর্শন করেছিলেন। গিলবার্টসে থাকাকালীন তারা রিফ এবং অ্যাঙ্কোরাজে ম্যাপিং এবং চার্টিংয়ের জন্য যথেষ্ট সময় ব্যয় করেছিল। এসময় আলফ্রেড টমাস আগাতে, বুটারিটি এবং মাকিনের পুরুষদের চিত্রশালা তৈরী করেন।
ঔপনিবেশিক যুগ
১৯ তম শতাব্দীতে তিমিব্যবসায়ী, ব্ল্যাকবার্ডার এবং মার্চেন্ট জাহাজগুলি প্রচুর সংখ্যক আগমন করেছিল এবং এর ফলে উত্থাপিত স্থানীয় উপজাতীয় দ্বন্দ্বকে ঘৃণিত করেছিল এবং ক্ষতিকারক ইউরোপীয় রোগের প্রবর্তন করেছিল। কিছুটা শৃঙ্খলা ফিরিয়ে আনার প্রয়াসে ২৭ শে মে ১৮৯২, গিলবার্ট দ্বীপপুঞ্জ এবং পার্শ্ববর্তী এলিস দ্বীপপুঞ্জকে (বর্তমানে টুভালু) HMS বয়ালিস্ট (১৮৮৩) এর ক্যাপ্টেন ডেভিস সুরক্ষিত ব্রিটিশ অঞ্চল হিসাবে ঘোষণা করেছিলেন।